## El Consell aprova les noves tarifes del taxi

*** La consellera Salomé Pradas destaca que la Generalitat “continuarà treballant amb el sector per a oferir un servei públic de qualitat”
* Es tracta de les noves quanties de les tarifes urbanes del taxi de huit àrees que inclouen les tres capitals de província més les corresponents a les àrees d'explotació de Requena, l'Alcoià, la Safor, la Marina Baixa i el Camp de Morvedre, així com les interurbanes**

La consellera de Medi Ambient, Aigua, Infraestructures i Territori, Salomé Pradas, ha signat nou resolucions amb les noves quanties de les tarifes urbanes del taxi de huit àrees que inclouen les tres capitals de província més les corresponents a les àrees d'explotació de Requena, l'Alcoià, la Safor, la Marina Baixa i el Camp de Morvedre, així com les interurbanes, i que es podran aplicar a partir de l'endemà de la publicació en el *Diari Oficial de la Generalitat Valenciana* (DOGV).

Segons ha explicat la consellera, les noves tarifes s'han aprovat després que el Ple de la Comissió de Preus emetera l'informe favorable i després d'haver oït les associacions professionals del sector del taxi i els representants dels consumidors i usuaris. Per a Pradas, “la Generalitat continuarà treballant amb el sector per a oferir un servei públic de qualitat”.

En el cas de l'àrea de prestació d'Alacant, s'establixen dos tarifes. En la primera, la baixada de bandera se situa en 1,95 euros; el preu del quilòmetre recorregut, en 1,21, i el d'hora d'espera, en 22,10. Respecte a la tarifa 2, la baixada de bandera se situa en els 2,00 euros; el quilòmetre, en 1,37, i l'hora d'espera, en 25,84. Els mínims de percepció per a la tarifa 1 seran els 4,30 euros i en la tarifa 2, de 5,60.

Per a l'àrea de prestació de Castelló també hi haurà dos tarifes. En la primera, la baixada de bandera costarà 1,40 euros; el quilòmetre recorregut, 1,29, i l'hora d'espera, 23,06. Per a la segona tarifa, la baixada de bandera puja a 1,45 euros; el quilòmetre recorregut, a 1,51, i l'hora d'espera, a 26,31. Els preus mínims per servei seran de 4,90 i 6,00 segons siguen diürns o nocturns.

En l'àrea de València, la baixada de bandera de la tarifa 1 se situa en 1,80 euros; el quilòmetre, en 1,21, i l'hora d'espera, en 21,82. Per a la tarifa 2, els preus seran de 2,35 per baixada de bandera; 1,32, per quilòmetre recorregut, i 25,00, per hora d'espera. La percepció mínima per servei prestat en horari diürn serà de 4,40 euros i en nocturn, de 6,50. A més, s'hi inclou un mínim de percepció per serveis prestats amb origen en l'aeroport de Manises de 12,50 euros.

Respecte a l'àrea de prestació conjunta de l'Alcoià-el Comtat, la baixada de bandera s'establix, per a la tarifa 1, en 3,50 euros, i de 3,65 euros per a la tarifa 2. El quilòmetre recorregut costarà 0,97 i 1,06 mentre que les hores d'espera es cobraran a 21,50 euros o 25,04, segons siga el règim tarifari. Els mínims per servei prestat ascendixen a 4,25 i 6,00 euros, respectivament.

Per a l'àrea de prestació conjunta del Camp de Morvedre, la baixada de bandera de la tarifa 1 se situa en 1,95 euros; el preu del quilòmetre recorregut, en 1,10, i el d'hora d'espera, en 18,92. Respecte a la tarifa 2, la baixada de bandera costarà 2,65 euros; el quilòmetre, 1,31, i l'hora d'espera, 20,51. Els mínims de percepció per a la tarifa 1 seran 5,00 i en la tarifa 2, de 6,50.

A la comarca de la Marina Baixa, en la tarifa 1, la baixada de bandera suposarà un cost de 3,30 euros; el quilòmetre recorregut, 0,98; l'hora d'espera, 20,00, i el mínim, en diari diürn, en 3,75. Per a la tarifa 2, estos preus se situen en 3,90, 1,12 i 23,89, respectivament, mentre que el mínim en horari nocturn arriba als 5,90 euros.

Respecte a la Safor, en la tarifa 1, la baixada de bandera costarà 3,15 euros; el quilòmetre recorregut, 1,24, i l'hora d'espera, 19,40. Per a la tarifa 2, la baixada de bandera puja a 3,60 euros; el quilòmetre recorregut, a 1,41, i l'hora d'espera, a 21,29. Els preus mínims per servei seran de 4,65 i 5,80, segons siguen diürns o nocturns.

Referent a l'àrea de prestació de Requena-Utiel (que inclou també la Vall de Cofrents-Aiora), la baixada de bandera de la tarifa 1 se situa en 3,25 euros; el quilòmetre, en 1,31, i l'hora d'espera, en 19,96. Per a la tarifa 2, els preus seran de 3,75 per baixada de bandera; 1,47, per quilòmetre recorregut, i 21,95, per hora d'espera. La percepció mínima per servei prestat en horari diürn serà de 5,00 euros i en nocturn, de 6,00.

Finalment, els serveis interurbans es dividixen entre la tarifa ordinària i l'especial. En la primera, la baixada de bandera costarà 1,65 euros; el quilòmetre, 1,34, i l'hora d'espera, 16,74. La tarifa especial eleva eixos preus a 2,25, 1,55 i 19,00 euros, respectivament.

Fecha: 26/12/2023